钦定古今图书集成/明伦汇编/氏族典/第102卷 > 《廖用贤尚友录》 > 倪维德
## 钦定古今图书集成/明伦汇编/氏族典/第102卷 > 《廖用贤尚友录》 > 倪维德

按《名山藏方技记》：“维德字仲贤，吴人。研穷《内经》，推究
原本，读金季刘完素、张从正、李杲三家书，知其与《内
经》相发明，自信不谬，出而用药，往往如神。维德所治
疾，既察天时地利，又集人事，虽异证奇病，一经诊视，
辨如白黑，内心仁厚，但来谒者，无论贫富。有一窭人
抱疢求治，不但疏方，且与陶器，其于他方，释以注解”，
不加穿凿。尝叹治眼目书不备不精，著一书曰《原机》。
原机本之《阴符经》曰：“心生于物而死于物，机在目也。”